1989 m. rugpjūčio 1 d. Komisijos direktyva, derinanti su technikos pažanga Tarybos direktyvą 76/758/EEB dėl valstybių narių įstatymų, reglamentuojančių motorinių transporto priemonių ir jų priekabų viršutinius gabaritinius, priekinius gabaritinius, galinius gabaritinius, stabdymo signalo, dienos ir šoninius gabaritinius žibintus, suderinimo



Oficialusis leidinys L 265 , 12/09/1989 p. 0015 - 0023

specialusis leidimas suomių kalba: skyrius 13 tomas 19 p. 0077

specialusis leidimas švedų kalba: skyrius 13 tomas 19 p. 0077

CS.ES skyrius 13 tomas 010 p. 40 - 48

ET.ES skyrius 13 tomas 010 p. 40 - 48

HU.ES skyrius 13 tomas 010 p. 40 - 48

LT.ES skyrius 13 tomas 010 p. 40 - 48

LV.ES skyrius 13 tomas 010 p. 40 - 48

MT.ES skyrius 13 tomas 010 p. 40 - 48

PL.ES skyrius 13 tomas 010 p. 40 - 48

SK.ES skyrius 13 tomas 010 p. 40 - 48

SL.ES skyrius 13 tomas 010 p. 40 - 48



Komisijos direktyva 1989 m. rugpjūčio 1 d. derinanti su technikos pažanga Tarybos direktyvą 76/758/EEB dėl valstybių narių įstatymų, reglamentuojančių motorinių transporto priemonių ir jų priekabų viršutinius gabaritinius, priekinius gabaritinius, galinius gabaritinius, stabdymo signalo, dienos ir šoninius gabaritinius žibintus, suderinimo (89/517/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1], su paskutiniais pakeitimais, padarytais Direktyva 87/403/EEB [2], ypač į jos 11 straipsnį, atsižvelgdama į 1976 m. liepos 27 d. Tarybos direktyvą 76/761/EEB dėl valstybių narių įstatymų, reglamentuojančių motorinių transporto priemonių priekinius tolimųjų ir (arba) artimųjų šviesų žibintus ir tų žibintų kaitinimo lemputes, suderinimo [3], su paskutiniais pakeitimais, padarytais Direktyva 87/354/EEB [4], ypač į jos 10 straipsnį, kadangi, atsižvelgiant į įgytą patirtį ir šiuolaikinę technologiją, dabar įmanoma papildyti tam tikrus reikalavimus ir geriau juos suderinti su tikrosiomis eismo sąlygomis, padidinant transporto priemonių keleivių ir kitų eismo dalyvių saugą; kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 76/761/EEB priedų sąrašas ir I, II, V ir VI priedai iš dalies pakeičiami pagal šios direktyvos priedą. Pridedamas naujas VII priedas, taip pat pateiktas šios direktyvos priede. 2 straipsnis 1. Nuo 1990 m. sausio 1 d. nė viena valstybė narė neturi teisės: a) - atsisakyti tam tikram transporto priemonių tipui suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies trečioje įtraukoje nurodytą dokumentą arba suteikti nacionalinį tipo patvirtinimą, - uždrausti pradėti eksploatuoti transporto priemones, dėl su priekiniais tolimųjų ir (arba) artimųjų šviesų žibintais ir tų žibintų kaitinamosiomis elektrinėmis lempomis, toliau atitinkamai vadinamais "priekiniais žibintais" ir "lempomis", susijusių priežasčių, jei jie atitinka šios direktyvos nuostatas; b) - atsisakyti suteikti EEB sudėtinės dalies tipo patvirtinimą arba nacionalinį tipo patvirtinimą minėtiems priekiniams žibintams ir lempoms, jei jie atitinka šios direktyvos nuostatas, - uždrausti pateikti į rinką priekinius žibintus ir lempas, jei jie paženklinti EEB tipo patvirtinimo ženklu, suteiktu pagal šios direktyvos nuostatas. 2. Nuo 1990 m. liepos 1 d. valstybės narės: a) - nebeišduoda Direktyvos 70/156/EEB 10 straipsnio 1 dalies trečioje įtraukoje nurodyto dokumento transporto priemonių tipui, kurio priekiniai žibintai ir lempos neatitinka šios direktyvos nuostatų, - gali atsisakyti suteikti nacionalinį tipo patvirtinimą transporto priemonių tipui, kurio priekiniai žibintai ir lempos neatitinka šios direktyvos nuostatų; b) - nebesuteikia EEB sudėtinės dalies tipo patvirtinimo priekiniams žibintams ir lempoms, jei jie neatitinka šios direktyvos nuostatų; - gali atsisakyti suteikti nacionalinį tipo patvirtinimą priekiniams žibintams ir lempoms, jei jie neatitinka šios direktyvos nuostatų. 3. Nuo 1994 m. balandžio 1 d. valstybės narės gali uždrausti pradėti eksploatuoti transporto priemones, kurių priekiniai žibintai ir lempos neatitinka šios direktyvos nuostatų, taip pat – pateikti į rinką priekinius žibintus ir lempas, kurie nėra paženklinti tipo patvirtinimo ženklu, suteiktu pagal šios direktyvos nuostatas. 4. Nepaisant šio straipsnio 2 dalies b punkto, valstybės narės toliau pripažįsta EEB sudėtinės dalies tipo patvirtinimą, suteiktą priekiniams žibintams ir lempoms pagal Direktyvą 76/761/EEB, jei jie skirti montuoti į jau naudojamas transporto priemones. 3 straipsnis Valstybės narės priima nuostatas, kurios, įsigaliojusios iki 1989 m. gruodžio 31 d., įgyvendina šią direktyvą. Jos nedelsdamos apie tai praneša Komisijai. Pagal pirmą pastraipą priimtose nuostatose turi būti aiški nuoroda į šią direktyvą. 4 straipsnis Ši direktyva skirta valstybėms narėms. Priimta Briuselyje, 1989 m. rugpjūčio 1 d. Komisijos vardu Martin bangemann Pirmininko pavaduotojas [1] OL L 42, 1970 2 23, p. 1. [2] OL L 220, 1987 8 8, p. 44. [3] OL L 262, 1976 9 27, p. 96. [4] OL L 192, 1987 7 11, p. 43. -------------------------------------------------- PRIEDAS Priedų sąraše po VI priedo įrašomas toks naujas VII priedas: "VII priedas – Veikiančių priekinių žibintų fotometrinių charakteristikų stabilumo bandymai.". I priedas iš dalies pakeičiamas taip: "1. APIBRĖŽIMAI 1.1. Direktyvoje 76/756/EEB pateikti: - tolimųjų šviesų priekinio žibinto, - artimųjų šviesų priekinio žibinto, - žibinto, - šviesos šaltinio (kaitinamųjų lempų), - atskirųjų žibintų, - sugrupuotųjų žibintų, - kombinuotųjų žibintų; - tarpusavyje sujungtų žibintų, - apšvietimo įtaiso šviečiamojo paviršiaus, - regimojo paviršiaus, - šviesą skleidžiančio paviršiaus, - atskaitos ašies, - atskaitos centro, apibrėžimai taikomi ir šiai direktyvai. 1.2. Žibinto tipas "Žibinto tipas" – tai žibintai, kurie nesiskiria tokiais pagrindiniais aspektais, pvz.: 1.2.1. prekės pavadinimais arba prekės ženklais; 1.2.2. optinės sistemos charakteristikomis; 1.2.3. papildomais sudėtinėmis dalimi, kurios gali pakeisti optinius efektus atspindėdami, lauždami ar sugerdami šviesą; 1.2.4. tinkamumu naudoti dešiniakrypčiam eismui skirtose transporto priemonėse, kairiakrypčiam eismui skirtose transporto priemonėse arba abiejų tipų transporto priemonėse; 1.2.5 galimybe skleisti artimąsias, tolimąsias arba abejopas šviesas." 5.4 punkto paskutinė pastraipa naikinama. Po 5.4 punkto įrašomas toks naujas 5.5 punktas: "5.5. Tam, kad žibintų fotometrinės charakteristikos jas naudojant žymiai nekistų, turi būti atlikti papildomi bandymai pagal VII priedo nuostatas; atitiktis 5.2–5.4 punktų reikalavimams tikrinama vizualiai ir, jei reikia, bandomuoju sumontavimu." 8 punktas pakeičiamas taip: "8. PRODUKCIJOS ATITIKTIS Kiekvienas EEB sudėtinės dalies tipo patvirtinimo ženklą turintis priekinis žibintas turi atitikti patvirtinto tipo reikalavimus ir 6 punkte bei VII priedo 3 punkte nustatytus fotometrinius reikalavimus." II priedas pakeičiamas taip: Pavadinimas pakeičiamas taip1 punktas papildomas taip: +++++ TIFF +++++ Po pakeisto punkto įrašomi tokie nauji 2 ir 3 punktas: "2. Artimųjų šviesų priekinio žibinto kaitinamoji lempa gali/negali (*) įsižiebti tuo pačiu metu kaip tolimųjų šviesų priekinio žibinto ir (arba) kito tarpusavyje sujungto žibinto kaitinamoji lempa. 3. Žibinte galima naudoti a kaitinamąją (-ąsias) lempą (-as), kurių vardinė įtampa yra 6 V, 12 V arba 24 V (*)." 2–16 punktai pernumeruojami į 4–18 punktus. V priedas pakeičiamas taip: 4 papildymo 1 paveikslas pakeičiamas taip: " 4 papildymas DVIGUBAS KAITINAMASIS SIŪLAS: TARPUSAVIO PAKEIČIAMUMAS +++++ TIFF +++++ Paaiškinimai IX. Atskaitos plokštumos 2 vieta X. Atskaitos plokštumos 2 vieta XI. Artimųjų šviesų kaitinamasis siūlas XII. Tolimųjų šviesų kaitinamasis siūlas XIII. Ekranas XIV. Įžeminimo kontakto plokštelė XV. Tolimųjų šviesų kontakto plokštelė XVI. Artimųjų šviesų kontakto plokštelė XVII. Atskaitos plokštuma 1 XVIII. Atskaitos plokštuma 2 XIX. Pjūvis m-m' XX. Pjūvis n-n' XXI., XXII. Detalės " 4 priedėlio 3 dalis "Pastabos" iš dalies pakeičiama taip: 9 skyrius pakeičiamas taip: "9. Kontaktinės plokštelės (XIV, XVI ir XVII) turi būti išdėstytos pirmiau nurodyta tvarka ir pozicionavimo iškyšų atžvilgiu išdėstomos kaip nurodyta brėžinyje arba 180° nuo tos vietos, taikant ± 20° leistinąjį nuokrypį." VI priedas iš dalies pakeičiamas taip: 1.2.1.3 papunktis pakeičiamas taip: "1.2.1.3. pakankamai detalūs brėžiniai (3 kopijos), kad būtų galima identifikuoti įtaiso tipą, kuriuose pavaizduota frontalinė žibinto projekcija, ir, jei reikia, sklaidytuvo liejinio pavyzdžio detalės ir jo skerspjūvis. Brėžiniuose nurodomos šviečiamojo paviršiaus ribos ir sudėtinės dalies tipo patvirtinimo ženklo (ypač tipo patvirtinimo numeriui ir kategorijos nuorodai (-oms)) vieta." Po 2.1.4 punkto įrašomas toks naujas 2.1.5 punktas: "2.1.5. Visais atvejais VII priedo 1.1.1.1 papunktyje aprašytos bandymo procedūros metu naudotas veikimo režimas ir įtampa, leistina VII priedo 1.1.1.2 papunktį, turi būti nurodyti EEB sudėtinės dalies tipo patvirtinimo liudijime. Ant įtaiso reikiamoje vietoje turi būti toks ženklas: - ant priekinių žibintų, kurie atitinka šios direktyvos nuostatas ir yra suprojektuoti taip, kad vienu metu negalėtų įsižiebti artimųjų šviesų kaitinamoji lempa ir bet kurio kito šviesos šaltinio, su kuriuo jis gali būti tarpusavyje sujungtas, kaitinamoji lempa – pasviręs brūkšnys (/) po artimųjų šviesų simbolio sudėtinės dalies tipo patvirtinimo ženkle, - ant priekinių žibintų, kurie atitinka šios direktyvos VII priedo nuostatas tik tuomet, kai jų įtampa yra žemesnė kaip 6 V arba 12 V – perbrauktą skaičių 24 vaizduojantis simbolis ( +++++ TIFF +++++ ) greta kaitinamosios lempos lizdo." 4.2 poskyris pakeičiamas taip: "4.2. Toks ženklas yra stačiakampyje įrašyta raidė "e" ir skaičius ar raidės, žymintys tipo patvirtinimą suteikusią valstybę narę: 1 Vokietija 2 Prancūzija 3 Italija 4 Nyderlandai 6 Belgija 9 Ispanija 11 Jungtinė Karalystė 13 Liuksemburgas 18 Danija 21 Portugalija EL Graikija IRL Airija Ženkle turi būti EEB sudėtinės dalies tipo patvirtinimo numeris, nurodytas atitinkamam priekinio žibinto ar lempos tipui išduotame EEB sudėtinės dalies tipo patvirtinimo liudijime, o prieš jį – du skaitmenys, reiškiantys eilės numerį, priskirtą Tarybos direktyvos 76/761/EEB naujausiai esminei techninei pataisai, galiojančiai EEB sudėtinės dalies tipo patvirtinimo suteikimo datą. Šios direktyvos eilės numeris kaitinamųjų lempų atveju yra "2", o priekinių žibintų atveju – "1". Tas numeris ženklinant priekinius žibintus rašomas virš stačiakampio, o ženklinant kaitinamąsias lempas – šalia stačiakampio." Po 4.3.5 punkto įrašomas toks naujas 4.3.6 punktas: "4.3.6. Be to, ženklinama pagal šio priedo 2.1.5 punkto nuostatas." Priedėlis pakeičiamas taip: Po 8 paveikslo pridedami tokie nauji 9 ir 10 paveikslai ir jų paaiškinimai: +++++ TIFF +++++ +++++ TIFF +++++ 9 paveikslasPriekinio žibinto, atitinkančio šios direktyvos reikalavimus artimosioms bei tolimosioms šviesoms, ir skirto tik dešiniakrypčiam eismui, | 10 paveikslasPriekinio žibinto, atitinkančio šios direktyvos reikalavimus tik artimosioms šviesoms, ir skirto tik dešiniakrypčiam eismui, | kuriame artimųjų šviesų kaitinamosios lempos negalima įžiebti kartu su R2 tolimųjų šviesų arba bet kokio kito žibinto kaitinamąja lempa, su kuria jis gali būti sujungta tarpusavyje. | Po VI priedo pridedamas toks naujas VII priedas: " VII PRIEDAS VEIKIANČIŲ PRIEKINIŲ ŽIBINTŲ FOTOMETRINIŲ CHARAKTERISTIKŲ STABILUMO BANDYMAI Šio priedo reikalavimų laikymosi nepakanka priekiniams žibintams su plastikiniu sklaidytuvu patvirtinti. SUKOMPLEKTUOTŲ PRIEKINIŲ ŽIBINTŲ BANDYMAI Išmatavus fotometrines vertes pagal šios direktyvos nuostatas (tolimųjų šviesų – taškuose Emaks., o artimųjų šviesų – taškuose HV, 50R ir B50L arba (jei transporto priemonė skirta kairiakrypčiam eismui) taškuose HV, 50L ir B50R), visas bandomasis priekinis žibintas išbandomas nustatant fotometrinių charakteristikų stabilumą veikimo metu. "Visas priekinis žibintas" – tai pats sukomplektuotas žibintas ir tos aplink jį esančios kėbulo dalys, kurios gali turėti įtakos šilumos sklaidai. 1. FOTOMETRINIŲ CHARAKTERISTIKŲ STABILUMO BANDYMAS Bandymai atliekami sausoje ir ramioje aplinkoje, 23 °C ± 5 °C temperatūroje, visą priekinį žibintą sumontavus ant pagrindo taip, kaip jis montuojamas transporto priemonėje. 1.1. Švarus priekinis žibintas Priekinis žibintas 12 valandų naudojamas kaip aprašyta 1.1.1 punkte ir patikrinamas, kaip aprašyta 1.1.2 punkte. 1.1.1. Bandymo tvarka Priekinis žibintas nustatytą laiką naudojamas taip, kad: 1.1.1.1. a) jei tvirtinamas tik vienas šviesos šaltinis (artimųjų arba tolimųjų šviesų), nustatytą laiką laikoma uždegta tik atitinkama kaitinamoji lempa [1]; b) tarpusavyje sujungtų tolimųjų šviesų ir artimųjų šviesų priekinių žibintų atveju (dvigubo kaitinamojo siūlo arba dvi kaitinamosios lempos): - jei pareiškėjas deklaruoja, kad priekinis žibintas skirtas naudoti degant tik vienam lempos kaitinamajam siūlui [2], bandymas atliekamas pagal šią sąlygą, o kiekvienas nurodytas šviesos šaltinis turi degti [3] pusę 1.1 poskyryje nurodytos trukmės, - visais kitais atvejais [4] [5] priekinis žibintas bandomas taikant tokią procedūrą iki bus pasiekta nustatyta trukmė: 15 minučių uždegtas artimųjų šviesų lempos kaitinamasis siūlas; 5 minučių uždegti visi lempų kaitinamieji siūlai; c) sugrupuotų šviesų funkcijų (šaltinių) atveju visi atskiri šaltiniai turi būti vienu metu uždegti ir išlaikyti atskiriems šviesos šaltiniams nurodytą trukmę, a) taip pat atsižvelgiant į tarpusavyje sujungtų šviesos šaltinių panaudojimą; b) pagal gamintojo specifikacijas. 1.1.1.2. Bandymų įtampa Įtampa turi būti nustatyta tokia, kad 6 V ir 12 V kaitinamosioms lempoms tiekiama galia vatais būtų 15 % didesnė už nurodytą direktyvoje, o 24 V lempoms – 26 % didesnė už nurodytą direktyvoje. Tiekiama galia vatais visais atvejais turi atitikti 12 V vardinės įtampos kaitinamosios lempos atitinkamą vertę, išskyrus atvejus, kai pareiškėjas nurodo, kad priekinis žibintas gali būti naudojamas esant įvairiai įtampai. Tokiu atveju bandymas atliekamas naudojant didžiausios galios kaitinamąją lempą. 1.1.2. Bandymo rezultatai 1.1.2.1. Vizualus patikrinimas Priekiniam žibintui atvėsus iki aplinkos temperatūros, priekinio žibinto sklaidytuvas ir išorinis sklaidytuvas (jei yra) nuvalomas švariu drėgnu medvilnės skudurėliu. Tuomet apžiūrima; neturi būti jokių matomų priekinio žibinto sklaidytuvo arba išorinio sklaidytuvo (jei yra) iškrypio, deformacijos, įskilimų ar spalvos pokyčio. 1.1.2.2. Fotometrinis bandymas Laikantis šios direktyvos reikalavimų fotometrinės vertės tikrinamos tokiuose taškuose: artimųjų šviesų: 50 R, B50 L ir HV – jei priekiniai žibintai skirti arba nustatyti dešiniakrypčiam eismui; 50 L, B50 R ir HV – jei priekiniai žibintai skirti arba nustatyti kairiakrypčiam eismui; tolimųjų šviesų: taške Emaks.. Žibintus galima papildomai pareguliuoti, kompensuojant galimą priekinio žibinto deformaciją dėl karščio (apie ribinės linijos nustatymą aprašyta 2 skyriuje). Fotometrinės charakteristikos ir prieš bandymą išmatuotos vertės gali skirtis 10 %, įskaitant fotometrinio matavimo procedūros leistinąjį nuokrypį. 1.2. Nešvarus priekinis žibintas Išbandžius kaip nurodyta 1.1 poskyryje, priekinis žibintas paruošiamas kaip nurodyta 1.2.1 punkte, o tuomet vieną valandą naudojamas kaip nurodyta 1.1.1 punkte ir patikrinamas kaip nurodyta 1.1.2 punkte. 1.2.1. Priekinio žibinto paruošimas 1.2.1.1. Bandymų mišinys Vandens ir teršalo mišinys, kuriuo padengiamas priekinis žibintas, turi būti sudarytas iš devynių masės dalių kvarco smėlio, kurio smiltelių dydis yra 0–100 μm, vienos masės dalies medžio anglių miltelių, kurių dalelių dydis yra 0–100 μm, 0,2 masės dalies NaCMC ir atitinkamo kiekio distiliuoto vandens, kurio savitasis laidumas yra mažesnis kaip 1 mS/m. Mišinys turi būti ne daugiau kaip 14 dienų senumo. 1.2.1.2. Priekinio žibinto padengimas mišiniu Bandymų mišiniu tolygiai padengiamas visas priekinio žibinto šviesą skleidžiantis paviršius ir paliekama išdžiūti. Ši procedūra kartojama tol, kol apšvietimo vertė sumažėja iki 15–20 % verčių, išmatuotų kiekviename iš toliau nurodytų taškų, esant šiame priede aprašytoms sąlygoms. Tolimųjų šviesų ir artimųjų šviesų priekiniai žibintai: tolimųjų šviesų fotometrinio pasiskirstymo taške Emaks.; Tik artimųjų šviesų priekiniai žibintai: tolimųjų šviesų fotometrinio pasiskirstymo taške Emaks.; Tik artimųjų šviesų priekiniai žibintai, skirti arba nustatyti dešiniakrypčiam eismui: taškuose 50 R ir 50 V [6]; Tik artimųjų šviesų priekiniai žibintai, skirti arba nustatyti kairiakrypčiam eismui: taškuose 50 L ir 50 V [7]. 1.2.1.3. Matavimo įranga Matavimo įranga turi būti lygiavertė naudojamai priekinių žibintų sudėtinių dalių tipo patvirtinimo bandymuose. Atliekant fotometrinius patikrinimus naudojama standartinė (etaloninė) kaitinimo lempa. 2. RIBINĖS LINIJOS VERTIKALIOS PADĖTIES POKYČIO DĖL KARŠČIO BANDYMAS Šis bandymas skirtas patikrinti, ar vertikalus artimųjų šviesų priekinio žibinto ribinės linijos poslinkis dėl karščio žibintui veikiant neviršija nustatytos vertės. Atlikus bandymą pagal 1 skyrių, nenuėmus priekinio žibinto ir nereguliavus bandymo įrangos atžvilgiu, jis išbandomas kaip aprašyta 2.1 poskyryje. 2.1. Bandymas Bandymas atliekamas sausoje ir ramioje aplinkoje, 23 °C ± 5 °C temperatūroje. Naudojant serijinės gamybos kaitinamąją lempą, kuri buvo sendinta ne trumpiau kaip vieną valandą, nenuėmus priekinio žibinto ir nereguliavus bandymo įrangos atžvilgiu, įjungiamos jo artimosios šviesos. (Atliekant šį bandymą įtampa nustatoma kaip nurodyta 1.1.1.2 papunktyje. Ribinės linijos horizontalios dalies padėtis (tarp vv ir vertikalios linijos, einančios per tašką B 50 L (dešiniakrypčio eismo įranga) arba per tašką B 50 R (kairiakrypčio eismo įranga)) patikrinama atitinkamai praėjus 3 minutėms (r3) ir 60 minučių (r60) po įjungimo. Ribinės linijos pokytis matuojamas bet kokiu būdu, kurio tikslumas yra priimtinas, o rezultatus galima atkartoti. 2.2. Bandymų rezultatai 2.2.1. Miliradianais (mrad) išreikštas artimųjų šviesų bandymo rezultatas laikomas priimtinu, jei absoliuti užregistruota priekinių žibintų vertė: ? r = Δr1 = [r3 – r60] . 2.2.2. 1,0 mrad <? r ? 1,5 mrad , pagal 2.1 poskyrį išbandomas kitas priekinis žibintas, su kuriuo prieš tai tris kartus iš eilės atlikta toliau aprašyta procedūra, skirtas priekinio žibinto, sumontuoto ant pagrindo taip, kaip jis montuojamas transporto priemonėje, mechaninių dalių padėčiai stabilizuoti: - artimųjų šviesų priekinis žibintas laikomas įjungtas vieną valandą (įtampą nustačius kaip aprašyta 1.1.1.2 papunktyje), - žibintas palaikomas išjungtas viena valandą. Priekinio žibinto tipas laikomas priimtinu, jei absoliučių verčių ΔrI, išmatuotų su pirmu bandiniu, ir ΔrII, išmatuotų su antru bandiniu, vidurkis yra ne didesnis kaip 1,0 mrad: ? r +? r ? 1,0 mrad 3. PRODUKCIJOS ATITIKTIS Vienas iš bandymams paimtų žibintų išbandomas pagal 2.1 poskyryje aprašytą procedūrą, su kuriuo prieš tai tris kartus iš eilės atlikta 2.2.2 punkte aprašyta procedūra. Priekinis žibintas laikomas priimtinu, jei Δr neviršija 1,5 mrad. Jei ta vertė didesnė kaip 1,5 mrad, bet ne didesnė kaip 2,0 mrad, bandomas kitas priekinis žibintas, o abiejų bandinių absoliutinių verčių vidurkis neturi viršyti 1,5 mrad. " [1] Kai bandomas priekinis žibintas yra sugrupuotas arba tarpusavyje sujungtas su gabarito (šoniniais) žibintais, pastarieji visą bandymo laiką laikomi uždegti. Jei įtaise yra posūkio rodiklio žibintas, jis turi būti nustatytas mirksėjimo režimu, kuriuo lemputė būna įsižiebusi ir užgesusi vienodą trukmę. [2] Jei priekiniam žibintui mirksint vienu metu turi degti du ar daugiau lempos kaitinamųjų siūlų, tai nelaikoma įprastu vienalaikiu kaitinamųjų siūlų naudojimu. [3] Kai bandomas priekinis žibintas yra sugrupuotas arba tarpusavyje sujungtas su gabarito (šoniniais) žibintais, pastarieji visą bandymo laiką laikomi uždegti. Jei įtaise yra posūkio rodiklio žibintas, jis turi būti nustatytas mirksėjimo režimu, kuriuo lemputė būna įsižiebusi ir užgesusi vienodą trukmę. [4] Kai bandomas priekinis žibintas yra sugrupuotas arba tarpusavyje sujungtas su gabarito (šoniniais) žibintais, pastarieji visą bandymo laiką laikomi uždegti. Jei įtaise yra posūkio rodiklio žibintas, jis turi būti nustatytas mirksėjimo režimu, kuriuo lemputė būna įsižiebusi ir užgesusi vienodą trukmę. [5] Jei priekiniam žibintui mirksint vienu metu turi degti du ar daugiau lempos kaitinamųjų siūlų, tai nelaikoma įprastu vienalaikiu kaitinamųjų siūlų naudojimu. [6] 50 V yra 375 mm žemiau taško H, esančio vertikalioje linijoje V-V, kai ekranas yra 25 m atstumu. [7] 50 V yra 375 mm žemiau taško H, esančio vertikalioje linijoje V-V, kai ekranas yra 25 m atstumu. --------------------------------------------------